CELEX: 32014D0892
Language: sk
Date: 2014-12-09 00:00:00
Title: 2014/892/EÚ: Vykonávacie rozhodnutie Komisie z  9. decembra 2014 , ktorým sa mení príloha II k rozhodnutiu 93/52/EHS, pokiaľ ide o úradné uznanie určitých regiónov Francúzska za územia bez výskytu brucelózy ( B. melitensis ) [oznámené pod číslom C(2014) 9218]  Text s významom pre EHP

11.12.2014   
            
            
               SK
            
            
               Úradný vestník Európskej únie
            
            
               L 354/45
            
         VYKONÁVACIE ROZHODNUTIE KOMISIE
   z 9. decembra 2014,
   ktorým sa mení príloha II k rozhodnutiu 93/52/EHS, pokiaľ ide o úradné uznanie určitých regiónov Francúzska za územia bez výskytu brucelózy (B. melitensis)
   
      
         [oznámené pod číslom C(2014) 9218]
      
   
   (Text s významom pre EHP)
   
      (2014/892/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/68/EHS z 28. januára 1991 o veterinárnych podmienkach upravujúcich obchod s ovcami a s kozami vo vnútri Spoločenstva (1), a najmä na kapitolu 1 oddiel II jej prílohy A,
   keďže:
   
               (1)
            
            
               V smernici 91/68/EHS sú vymedzené podmienky zdravia zvierat, ktorými sa riadi obchod s ovcami a kozami v Únii. Stanovujú sa v nej podmienky, za akých sa členské štáty alebo ich regióny môžu úradne uznávať za oblasti bez výskytu brucelózy.
            
         
               (2)
            
            
               V prílohe II k rozhodnutiu Komisie 93/52/EHS (2) sú uvedené regióny členských štátov, ktoré sú úradne uznané za oblasti bez výskytu brucelózy (B. melitensis) v súlade so smernicou 91/68/EHS.
            
         
               (3)
            
            
               Francúzsko predložilo Komisii dokumentáciu preukazujúcu súlad s podmienkami stanovenými v smernici 91/68/EHS, aby okrem 64 doposiaľ uznaných správnych oblastí (departementov), ktoré sú v súčasnosti uvedené v prílohe II k rozhodnutiu 93/52/EHS, mohlo byť ďalších 31 správnych oblastí (departementov) úradne uznaných za územia bez výskytu brucelózy (B. melitensis).
            
         
               (4)
            
            
               Po posúdení dokumentácie predloženej Francúzskom by sa týchto 31 správnych oblastí (departementov) malo úradne uznať za územia bez výskytu brucelózy (B. melitensis).
            
         
               (5)
            
            
               Zápis týkajúci sa Francúzska v prílohe II k rozhodnutiu 93/52/EHS by sa preto mal zodpovedajúcim spôsobom zmeniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Príloha II k rozhodnutiu 93/52/EHS sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 9. decembra 2014
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 46, 19.2.1991, s. 19.
   
      (2)  Rozhodnutie Komisie 93/52/EHS z 21. decembra 1992, ktorým sa zaznamenáva dosiahnutie súladu niektorých členských štátov alebo oblastí s požiadavkami vzťahujúcimi sa na brucelózu (B. melitensis) a priznáva sa im štatút úradne uznaného členského štátu alebo oblasti bez výskytu tejto choroby (Ú. v. ES L 13, 21.1.1993, s. 14).
   
      PRÍLOHA
      V prílohe II k rozhodnutiu 93/52/EHS sa zápis v prípade Francúzska nahrádza takto:
      
         „Vo Francúzsku:
         departementy:
         Ain, Aisne, Allier, Alpes de Haute-Provence, Hautes-Alpes, Alpes-Maritimes, Ardèche, Ardennes, Ariège, Aube, Aude, Aveyron, Bouches-du-Rhône, Calvados, Cantal, Charente, Charente-Maritime, Cher, Corrèze, Corse-du-Sud, Haute-Corse, Côte-d'Or, Côtes-d'Armor, Creuse, Dordogne, Doubs, Drôme, Eure, Eure-et-Loir, Finistère, Gard, Haute-Garonne, Gers, Gironde, Hérault, Ille-et-Vilaine, Indre, Indre-et-Loire, Isère, Jura, Landes, Loir-et-Cher, Loire, Haute-Loire, Loire-Atlantique, Loiret, Lot, Lot-et-Garonne, Lozère, Maine-et-Loire, Manche, Marne, Haute-Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Pas-de-Calais, Puy-de-Dôme, Hautes-Pyrénées, Pyrénées-Orientales, Bas-Rhin, Haut-Rhin, Rhône, Haute-Saône, Saône-et-Loire, Sarthe, Savoie, Haute-Savoie, Ville de Paris, Seine-Maritime, Seine-et-Marne, Yvelines, Deux-Sèvres, Somme, Tarn, Tarn-et-Garonne, Var, Vaucluse, Vendée, Vienne, Haute-Vienne, Vosges, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d'Oise.“